Document ID: 32001R1205

32001R1205
L 163/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1205/2001 НА КОМИСИЯТА
от 19 юни 2001 година
за изменение за първи път на Регламент (ЕО) № 2488/2000 на Съвета за поддържане на замразяването на средства по отношение на г-н Милошевич и свързаните с него лица
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2488/2000 на Съвета от 10 ноември 2000 г. за поддържане на замразяването на средства по отношение на г-н Милошевич и свързаните с него лица, и за отмяна на Регламенти (ЕО) № 1294/1999 и (ЕО) № 607/2000, както и на член 2 от Регламент (ЕО) № 926/98 (1), и по-специално член 4, параграф 2, точка а) от него,
като има предвид, че:
(1)
В съответствие с член 1 от Регламент (ЕО) № 2488/2000 всички средства, държани извън територията на Федерална република Югославия, принадлежащи на г-н Милошевич и на свързаните с него физически лица, изброени в приложение I към регламента, се замразяват и не могат да се предоставят на разположение на тези лица. Комисията е оправомощена да измени посоченото приложение, като вземе предвид решенията за прилагане на Обща позиция 2000/696/ОВППС (2).
(2)
Чрез Обща позиция 2001/155/ОВППС (3) Съветът измени разпоредбите на Обща позиция 2000/696/ОВППС по отношение на забраната за достъп до Европейския съюз. Следователно е целесъобразно да се измени Регламент (ЕО) № 2488/2000.
(3)
Мерките, предвидени в настоящия регламент, са в съответствие със становището на управителния комитет, посочен в член 5 от Регламент (ЕО) № 2488/2000,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 2488/2000 се заменя с текста на приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 юни 2001 година.

Labels: 10
18
2
5